CELEX: 62014CN0203
Language: ro
Date: 2014-04-23 00:00:00
Title: Cauza C-203/14: Cerere de decizie preliminară introdusă de Tribunal Català de Contractes del Sector Públic (Spania) la 23 aprilie 2014 – Consorci Sanitari del Maresme/Corporació de Salut del Maresme i la Selva

21.7.2014   
            
            
               RO
            
            
               Jurnalul Oficial al Uniunii Europene
            
            
               C 235/5
            
         Cerere de decizie preliminară introdusă de Tribunal Català de Contractes del Sector Públic (Spania) la 23 aprilie 2014 – Consorci Sanitari del Maresme/Corporació de Salut del Maresme i la Selva
   (Cauza C-203/14)
   2014/C 235/07
   Limba de procedură: spaniola
   
      Instanța de trimitere
   
   Tribunal Català de Contractes del Sector Públic
   
      Părțile din procedura principală
   
   
      Reclamant: Consorci Sanitari del Maresme
   
      Pârâtă: Corporació de Salut del Maresme i la Selva
   
      Întrebările preliminare
   
   
               1)
            
            
               În conformitate cu Directiva 2004/18/CE (1) din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii, noțiunea de autorități publice trebuie înțeleasă în sensul de entități publice?
            
         
               2)
            
            
               În cazul unui răspuns afirmativ, în conformitate cu directiva menţionată, noțiunea de autorități publice trebuie înțeleasă în sensul de operatori economici și, drept urmare, acestea pot participa la licitații publice?
            
         
               3)
            
            
               În cazul unui răspuns afirmativ, în conformitate cu directiva menţionată, autoritățile publice pot și trebuie să fie admise pe listele oficiale de executanți de lucrări, de furnizori sau de prestatori de servicii desemnați, ori pentru certificare de către organisme de certificare publice sau private, ceea ce în dreptul spaniol se numește „sistem de clasificare antreprenorială”?
            
         
               4)
            
            
               În conformitate cu directiva menţionată, a avut loc o transpunere incorectă a directivei în legislația națională spaniolă, reprezentată de Decretul legislativ regal 3/2011 din 14 noiembrie, prin care se aprobă textul codificat al Legii contractelor din sectorul public și, în cazul unui răspuns afirmativ, legiuitorul spaniol a limitat, prin articolele 62 şi 65 din decretul legislativ regal menţionat, accesul autorităților publice la registrele de clasificare antreprenorială?
            
         
               5)
            
            
               În cazul în care autoritățile publice pot participa la licitații, însă nu pot fi incluse în clasificarea antreprenorială – în conformitate cu directiva menţionată –, care sunt metodele de dovedire a capacității lor de contractare?
            
         
      (1)  JO L 134, p. 114, Ediţie specială, 06/vol. 8, p. 116.